ზესოფელი

ზესოფელი — სოფელი სამხრეთ-დასავლეთ საქართველოში, აჭარის ავტონომიური რესპუბლიკაში, ქედის მუნიციპალიტეტის ზვარის ადმინისტრაციულ ერთეულში.

მდებარეობს მესხეთის ქედის სამხრეთ კალთაზე, მდინარე აჭარისწყლის მარჯვენა მხარეს, ზღვის დონიდან 650 მ-ზე, ქედიდან 7 კმ-ში. 2014 წლის აღწერის მონაცემებით სოფელში არის 205 მცხოვრები.

ისტორია
სოფლის ისტორიული სახელწოდებაა ზედსოფელი. ოსმალეთის ბატონობის პერიოდში, სულთან სელიმ II-ის (ზეობდა 1566-1574 წწ.) დროს შედგენილი „ზემო და ქვემო აჭარის ლივის დიდი დავთრის“ მიხედვით სოფელი შედიოდა ქვემო აჭარის ნაჰიეში. მასში აღწერილი იყო 11 კომლი, რომელიც იხდიდა გადასახადს 5 000 ახჩის ოდენობით.აჭარის ლივის ვრცელი და მოკლე დავთრები, ოსმალური ტექსტი, თარგმანი, გამოკვლევა, კომენტარები და ფოტოასლები გამოსაცემად მოამზადეს: ზაზა შაშიკაძემ და მირიან მახარაძემ, თბ., 2011. — გვ. 18, 53, 90. 1835-1836 წლების ოსმალური აღწერით სოფელში 28 კომლი ცხოვრობდა, რუსეთის იმპერიის მიერ ბათუმის ოლქის მიერთების შემდეგ, თედო სახოკიას მიერ მოცემულ 1895 წლის ანგარიშის მიხედვით კი — 35. 1921 წელს სოფელში გაიხსნა დაწყებითი სკოლა. სოფელში გავრცელებული გვარები: ავალიანები, ბერიძეები, გორგილაძეები, თურმანიძეები, ილიაიძეები, ჩხეიძეები.აბაშიძე შ., დედაო — ჩემო ქედაო, ბათუმი, 2017.
 კულტურული მემკვიდრეობა 
სოფლის დასავლეთით, კლდეზე შემორჩენილია შუა საუკუნეების კოშკის ნანგრევები, რომელიც აჭარისწყლის ხეობის ერთიანი დაცვის სისტემის ნაწილი იყო.მამულაძე შ., აჭარის მატერიალური კულტურის ძეგლები. ბათუმი, 2000. — გვ.59. 2003-2004 წლებში ზესოფლის მოსახლეობამ ციხის ნანგრევებზე თვითნებურად ააშენა სამლოცველო. 2012-2015 წლებში სოფლის ცენტრში პირველი აჭარელი მღვდელმსახურის — დეკანოზ სერაფიმეს (ბერიძე) ინიციატივით ააგეს სერაფიმ საროველის სახელობის დარბაზული ეკლესია.

2018 წელს მიწის დამუშავების დროს ზესოფელში აღმოჩნდა შუა საუკუნეების ღია, ტერასული ტიპის მარანი, რომელიც შედგება 16 ქვევრისა და ერთი დერგისაგან.დუმბაძე ი., ადრეშუასაუკუნეების ქვევრი სოფელ
თოდოგაურიდან, აჭარის მუზეუმი-ბათუმის არქეოლოგიური მუზეუმი, შრომები. VIII, 2019. — გვ. 167-182.

დემოგრაფია
 აღწერის წელი  მოსახლეობა 2002  242 2014   205 
 გალერეა 

ლიტერატურა

სქოლიო

კატეგორია:ქედის მუნიციპალიტეტის სოფლები